ถ้าพูดถึง ภาษีธุรกิจเฉพาะ หลายๆคนอาจจะไม่ค่อยรู้จักนะครับ ว่ามันคืออะไร คร่าวๆก็คือเป็นค่าใช้จ่ายที่ต้องจ่ายเวลาโอนบ้าน ซึ่งเจ้าภาษีตัวนี้ก็เป็นอะไรที่ชวนงงเหมือนกันครับ เพราะเสียบ้างไม่เสียบ้างแล้วแต่เคส และราคาก็ไม่ใช่น้อยๆ ต้องเสียมากถึง 3.3% ของราคาซื้อขาย หรือราประเมิณ(ขึ้นกับว่าอะไรแพงกว่ากัน) เนื้อหาต่อจากนี้เราจะมาดูกันว่า เมื่อไหร่ที่จะต้องจ่ายเจ้าภาษีตัวนี้ ภาษีธุรกิจเฉพาะ คืออะไร ภาษีตัวนี้คือภาษีที่กรมสรรพากรเรียกเก็บจากธุกิจเฉพาะ ได้แก่ การธนาคาร, ธุรกิจเงินทุน, ธุรกิจหลักทรัพย์, ประกันชีวิต, การจำนำ และรวมถึง การขายอสังหาริมทรัพย์เป็นทางค้าหรือหากำไร ซึ่งข้อสุดท้ายที่ผมทำตัวหนาไว้นี่แหละ เป็นตัวรัฐสามารถจะมาเก็บเราในกรณีที่รัฐเห็นว่าเรานั้นทำการขายอสังหาริมทรัพย์เพื่อแสวงหากำไร ไม่ใช่เพื่ออยู่อาศัย